**ОБАВЕШТЕЊЕ**

**У ВЕЗИ СА НАБАВКОМ БЕСПЛАТНИХ УЏБЕНИКА ЗА ШКОЛСКУ 2025/2026. ГОДИНУ**

Министарство просвете, науке и технолошког развоја планира да и за школску 2025/2026. годину,у складу са Одлуком Владе Републике Србије, обезбеди бесплатне уџбенике и друга наставна средства из уџбеничких комплета, за ученике основних школа.

Право на доделу бесплатних уџбеника остварују ученици:

1.Из социјално/материјално угрожених породица, **примаоци новчане социјалне помоћи;**

\*решење(копија) којим се утврђује право на остваривање социјалне новчане помоћи

2.Из породица у којима је троје и више деце у систему образовања и васпитања, с тим да **наведено право остварује дете/деца која су ученици основне школе**. Уколико основну школу похађа више деце, **уџбенике добија дете/деца која су прва почела да стичу основно образовање.**

\*потврда образовно-васпитне установе о својству ученика, односно студента.Потврда се прилаже за свако дете.

\*уколико се ученици налазе у основној школи, школа не издаје потврду. Потребно је само да родитељ пријави одељењском старешини у ком разреду и одељењу је дете/деца.

3.Са сметњама у развоју и инвалидитетом, који образовно-васпитни рад остварују **по индивидуалном образовном плану, а потребни су им прилагођени уџбеници** и ученици који образовно-васпитни рад не остварују по индивидуалном образовном плану, али **имају потребу за прилагођавањем (увећан фонт, Брајево писмо, електронски формат).**

\*посебна документација није потребна, јер школа поседује податке о наведеним ученицима.

4. Који основношколско образовање и васпитање стичу **по индивидуалном образовном плану, укључујући и ИОП3.**

**\*** посебна документација није потребна, јер школа поседује податке о наведеним ученицима.

5. Из породица у којима је **носилац родитељске бриге само један родитељ, односно уколико је други родитељ преминуо или је непознат.**

**\***решење(копија) којим се утврђује својство родитеља, односно умрли лист за другог родитеља.

6.**Који болују од ретке болести.**

\*извештај лекара

7. Који **остварују право на туђу негу и помоћ.**

\*решење(копија) којим се утврђује наведено право

8. **Првог и другог разреда основне школе који су глуви, а којима су потребни прилагођени уџбеници у електронском формату, са видео садржајима на српском знаковном језику.**

1) У првом циклусу основног образовања и васпитања, биће обезбеђени уџбеници за предмете **математика, српски језик/матерњи језик, свет око нас, природа и друштво и страни језик као обавезни предмет,**

2) У другом циклусу основног образовања и васпитања, биће обезбеђени уџбеници за предмете **математика, српски језик и књижевност/матерњи језик, односно српски језик/матерњи језик, први страни језик, географија, историја, хемија, физика и биологија.**

Уколико ученици остварују право на бесплатне уџбенике по било ком основу, потребно је да родитељи пријаве одељењском старешини, а одељењски старешина ће списак са именима и презименима ученика и по ком основу ученици остварују право, **доставити школи на мејл** **dusanrad.skola@gmail.com****, или у писаној форми, помоћнику директора Сањи Лаловић, Данки Јовановић или директору школе Оливери Рацић, до понедељка, 09. јуна 2025.године, јер је унос података у ИС»ДОСИТЕЈ» до 10.јуна 2025. године.**

\*Када су у питању ученици(будући) првог разреда, школа ће урадити процену броја ученика (првог разреда) који остварују право, на основу броја пријављених ученика у осталим разредима.

**НАПОМЕНА**

**Потребну документацију, као доказ о испуњености услова, ученици ће доставити свом одељењском старешини.**

 Оливера Рацић,директор школе